Diari Oficial de la Generalitat Valenciana


Sumari del DOGV 4938, del 03-02-2005 (2005/1028)

ORDE de 31 de gener de 2005, de la Conselleria de Justícia i Administracions Públiques, per la qual s'aprova amortitzar el lloc d'oficial major i classificar el lloc de vicesecretari de l'Ajuntament de Castelló de la Plana.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4938

Data del DOGV
:   03-02-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/1028


Data del document
:   31-01-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Castelló de la Plana
    * funcionari
    * professió administrativa
    * administració local

ORDE de 31 de gener de 2005, de la Conselleria de Justícia i Administracions Públiques, per la qual s'aprova amortitzar el lloc d'oficial major i classificar el lloc de vicesecretari de l'Ajuntament de Castelló de la Plana. [2005/M1028]
  
L'Ajuntament de Castelló de la Plana va crear en el seu moment, per Acord plenari de 22 de desembre de 2003, el lloc de col·laboració d'oficial major, reservat a funcionaris d'administració local, amb habilitació de caràcter nacional, pertanyent a la subescala de secretaria, categoria superior.
  
El Ple de l'Ajuntament, en sessió celebrada el dia 9 de setembre de 2004, va acordar modificar la relació de llocs de treball i amortitzar l'esmentat lloc d'oficial major i crear un nou lloc de col·laboració de vicesecretari.
  
En el mateix acord plenari se sol·licita, a aquesta Conselleria de Justícia i Administracions Públiques, la classificació de nou lloc de col·laboració en classe primera, amb la seua provisió reservada a funcionaris d'administració local, amb habilitació de caràcter nacional, pertanyents a la subescala de secretaria, categoria superior.
  
Segons certificat de la Secretaria General de l'Ajuntament que es troba en l'expedient, aquest acord va ser sotmés a informació pública, mitjançant la seua publicació en el Butlletí Oficial de la Província de Castelló número 118, de 30 de setembre de 2004.
  
L'esmentat lloc de col·laboració es troba en l'actualitat vacant a efectes de concurs.
  
L'expedient ha sigut tramitat conforme les prescripcions legals.
  
Per tant, i fent ús de les competències atribuïdes en els articles 2.2 a) i 6 del Decret 159/97, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana, relatives als funcionaris d'administració local, amb habilitació de caràcter nacional,
  
ORDENE
  
Primer
  
Amortitzar el lloc d'oficial major de l'Ajuntament de Castelló de la Plana, de conformitat amb l'Acord adoptat pel Ple de l'esmentat corporació, en la sessió celebrada el dia 9 de setembre de 2004, i la normativa aplicable sobre provisió de llocs de treball reservats a funcionaris d'administració local, amb habilitació de caràcter nacional.
  
Segon
  
Classificar el lloc de treball de vicesecretaria de l'Ajuntament de Castelló de la Plana en secretaria de classe primera, i quedarà reservat a funcionaris d'administració local, amb habilitació de caràcter nacional, pertanyents a la subescala de secretaria, categoria superior.
  
Contra aquesta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció de la qual tinga el demandant el seu domicili, en el termini de dos mesos, comptadors des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 31 de gener de 2005
  
El conseller de Justícia i Administracions Públiques,